Z A P I S N I K
15. sjednice Vijeća Mjesnog odbora Gornje Vrapče održane 9. srpnja 2026. 
Zagreb, Trg Stjepana Severa 1 s početkom u 20,00 sati


Nazočni članovi Vijeća:
Vlatka Makarun, Karlo Mandarić, Dražen Sreš, Denis Šeler i Anđelko Vučenik.

Odsutni članovi Vijeća:
Mario Kovačić i Ivan Lalić.

Ostali nazočni: Ivana Gregorin, stručna referentica

Predsjedava gospodin Anđelko Vučenik, predsjednik Vijeća.

Zapisnik vodi: Ivana Gregorin


Predsjednik konstatira da je nazočno 5 od ukupno 7 članova Vijeća, što znači da Vijeće može pravovaljano odlučivati te otvara 15. sjednicu Vijeća Mjesnog odbora.

Predsjednik daje zapisnik 14. sjednice na verifikaciju. Vijeće prihvaća tekst Zapisnika.

 
Na prijedlog predsjednika Vijeće jednoglasno utvrđuje


DNEVNI  RED:

	1. 
	Zaključak o razrješenju predsjednika Vijeća Mjesnog odbora – donošenje zaključka

	2. 
	Zaključak o izboru predsjednika Vijeća Mjesnog odbora – donošenje zaključka

	3. 
	Zaključak o sanaciji granja nakon nevremena i očuvanju električnih vodova na križanju Cvetkovićevog puta i Horvatnice – donošenje zaključka

	4. 
	Pitanja, prijedlozi i obavijesti





Ad1. Zaključak o razrješenju predsjednika Vijeća Mjesnog odbora – donošenje zaključka

Uvodno obrazloženje iznosi Predsjednik Vijeća, koji je podnio ostavku na dužnost predsjednika, dana 2. srpnja 2026.


Bez rasprave, Vijeće jednoglasno donosi

ZAKLJUČAK
o razrješenju predsjednika Vijeća Mjesnog odbora Gornje Vrapče

(Zaključak se prilaže ovom zapisniku i njegov je sastavni dio.)

Sjednicom nastavlja predsjedati gospođa Vlatka Makarun, potpredsjednica Vijeća.


Ad2. Zaključak o izboru predsjednika Vijeća Mjesnog odbora – donošenje zaključka

Uvodno obrazloženje iznosi Potpredsjednica Vijeća koja ističe da prema članku 15. Poslovnika o radu Vijeća prijedlog kandidata za predsjednika Vijeća podnosi najmanje jedna trećina članova Vijeća u pisanom obliku, s tim da član Vijeća može sudjelovati u podnošenju samo jednog prijedloga kandidata.

Podnesen je jedan prijedlog kandidata za predsjednika Vijeća, prijedlog su podnijeli članovi Vijeća: Vlatka Makarun, Karlo Mandarić, Denis Šeler i Anđelko Vučenik koji za predsjednicu predlažu Vlatku Makarun. 


Bez rasprave, Vijeće većinom glasova od 4 ZA (Vlatka Makarun, Karlo Mandarić, Denis Šeler i Anđelko Vučenik) i 1 PROTIV (Dražen Sreš) donosi


ZAKLJUČAK
o izboru predsjednice Vijeća Mjesnog odbora Gornje Vrapče

(Zaključak se prilaže ovom zapisniku i njegov je sastavni dio.)


Ad3. Zaključak o sanaciji granja nakon nevremena i očuvanju električnih vodova na križanju Cvetkovićevog puta i Horvatnice – donošenje zaključka

Uvodno obrazloženje iznosi Predsjednica Vijeća.


U raspravi sudjeluju: Vlatka Makarun, Karlo Mandarić, Dražen Sreš, Denis Šeler i Anđelko Vučenik.

Vijeće jednoglasno donosi

ZAKLJUČAK
o sanaciji granja nakon nevremena i očuvanju električnih vodova 

(Zaključak se prilaže ovom zapisniku i njegov je sastavni dio.)


Ad4. Pitanja, prijedlozi i obavijesti

Član Vijeća Denis Šeler predlaže da se donese zaključak o izvanrednoj sanaciji vodoopskrbnog cjevovoda od križanja Cvetkovićevog puta i Horvatnice do trafostanice.
Član Vijeća Karlo Mandarić pita kad će biti postavljena tražena prometna ogledala.
Članovi Vijeća pitaju kad će biti asfaltirana Vrapčanska ulica te postavljena nadstrešnica na autobusnoj stanici u Vrapčanskoj kod kbr. 269.

Sjednica je završila u 20,30 sati.

Zapisnik uredila:
Ivana Gregorin

Predsjednica
Vijeća Mjesnog odbora
Gornje Vrapče

Vlatka Makarun


Na temelju članka 19. Poslovnika o radu Vijeća Mjesnog odbora Gornje Vrapče (od 15.5.2023. i 21.10.2024.), Vijeće Mjesnog odbora Gornje Vrapče, na 15. sjednici, 9. srpnja 2026., donijelo je



ZAKLJUČAK
o razrješenju predsjednika Vijeća Mjesnog odbora Gornje Vrapče



1. Utvrđuje se da je Anđelko Vučenik podnio ostavku na dužnost predsjednika Vijeća Mjesnog odbora Gornje Vrapče, dana 2. srpnja 2026. 

2. Anđelko Vučenik razrješuje se dužnosti predsjednika Vijeća Mjesnog odbora Gornje Vrapče, danom utvrđivanja podnošenja ostavke 9. srpnja 2026.

3. Ovaj će zaključak biti objavljen na oglasnoj ploči u sjedištu Mjesnog odbora Gornje Vrapče.

Predsjednica
Vijeća Mjesnog odbora
Gornje Vrapče 

Vlatka Makarun








	Na temelju članka 16. stavka 1. Poslovnika o radu Vijeća Mjesnog odbora Gornje Vrapče (od 15.5.2023. i 21.10.2024.), Vijeće Mjesnog odbora Gornje Vrapče, na 15. sjednici, 9. srpnja 2026., donijelo je
	


ZAKLJUČAK
o izboru predsjednice Vijeća Mjesnog odbora Gornje Vrapče



1. Za predsjednicu Vijeća Mjesnog odbora Gornje Vrapče izabrana je
VLATKA MAKARUN.

2. Sukladno izboru iz točke 1. ovog zaključka Vlatka Makarun prestaje obnašati dužnost potpredsjednice Vijeća.

3. Ovaj će zaključak biti objavljen na oglasnoj ploči u sjedištu Mjesnog odbora Gornje Vrapče.

	Na temelju članka 100. Statuta Grada Zagreba (Službeni glasnik Grada Zagreba 23/16, 2/18, 23/18, 3/20, 3/21, 11/21 - pročišćeni tekst, 16/22), Vijeće Mjesnog odbora Gornje Vrapče na 15. sjednici, 9. srpnja 2026., donijelo je
	
                                                                        

ZAKLJUČAK
o sanaciji granja i očuvanju električnih vodova 



1. Vijeće Mjesnog odbora Gornje Vrapče raspravljalo je o potrebi sanacije granja nakon nevremena kako bi se zaštitili električni vodovi na križanju Cvetkovićevog puta i Horvatnice.

2. Vijeće Mjesnog odbora traži orezivanje granja na predmetnoj lokaciji.
 
3. Ovaj zaključak dostavlja se Vijeću Gradske četvrti Podsused - Vrapče.

